Մաթեմատիկայի եւ պատմության միջեւ, ինչպես ասում են` ,սարեր ու ձորերե կան: Որպես կանոն, պատմաբաններն այնքան էլ լավ չեն վերաբերվում մաթեմատիկային, իսկ մաթեմատիկոսներն անտեսում են պատմությունը: Այդ երկու գիտությունն էլ ճշգրտություն է սիրում, բայց պատմության մոտ դա, ցավոք, այնքան էլ լավ չի ստացվում: Ինչ վերաբերում է Կլոդ Մութաֆյանին, ապա այստեղ դեպքն առանձնահատուկ է: Նա իր հաշիվներն ունի պատմության հետ: Հավանաբար, դա հենց այն դեպքն է, երբ ընդունված է ասել. բախտը չէր ժպտա, եթե չլիներ դժբախտությունը: